Document ID: /fineweb-2-swissfilter-quality_10-filterrobots/filtered/02155.jsonl.gz/33

Bićeš car, a umrećeš zaboravljen. Ko je bila madmoazel Lenorman, poznata po predskazanjima sudbina mnogih čuvenih ljudi, među kojima i Robespjera i Napoleona…! Marija Ana Adelaida Lenorman, čuvena francuska gatara, rodila se27.maja 1772. godine u gradu Alansonu, pedesetak kilometara od Pariza. Njen otac, bogati trgovac, dugo nije imao dece koju je žarko želeo…
Molio se Bogu da dobije dete, pa makar bilo kakvo. Gospod mu je uslišio molitvu i podario radost. No, tokom porođaja svi su ostali zabezeknuti – novorođenče je imalo dugu crnu kosu i puna usta zuba! Otac je svoju jedinicu dao u manastir. Još u detinjstvu Marija je privlačila pažnju na sebe.
Imala je svega šest godina kada je igumaniji predskazala da će postati domaćica. Igumanija se preplašila i stala je ispitivati ko će zauzeti njeno mesto. Devojčica ju je umirila rekavši da će ona svoju monašku odeću zameniti za venčanicu i da će se udati za bogatog čoveka. Nije prošlo ni mesec dana a predskazanje se ispunilo.
Od tada su se prema devojčici počeli odnositi sa uvažavanjem i pomalo sa strahom. Vest o njenim neobičnim sposobnostima brzo se raširila i uskoro su iz Pariza maloj proročici počele stizati veoma važne osobe. Kako je Marija rasla, tata lenorman bivao je sve tužniji. Uskoro su svi primetili da je jedno rame njegove ćerkice kraće od drugoga, noge tanke i krive, a oči malo izbuljene. Očigledno, još od rođenja bilo joj je pisano da će postati opatica, jer se niko neće odlučiti da uzme takvu ‘lepoticu’ za ženu.